Tanzania
Tanzania Res apud Vicidata repertae: Terra continens: Africa Territoria finitima: Kenia, Uganda, Ruanda, Burundia, Res publica democratica Congensis, Zambia, Malavium, Mozambicum, Lacus Victoria, Insulae Seisellenses Locus: 6°18′25″S 34°51′14″E Caput: Dodoma Gestio Princeps: Samia Suluhu Hassan Praefectus: Samia Suluhu Hassan Consilium: National Assembly Situs interretialis Populus Numerus: 57 310 019 Sermo publicus: lingua Suahili, Anglice Zona horaria: UTC+3, East Africa Time, Africa/Dar_es_Salaam Moneta: Tanzanian shilling Commemoratio Paean: Mungu ibariki Afrika Praeceptum: Freedom and Unity Sigla ISO TZ, TZA, 834; IOC TAN Dominium interretiale: .tz Praefixum telephonicum: +255 Siglum autoraedarum: EAT Tanzania, rite Coniuncta res publica Tanzaniensis (Suahelice Jamhuri ya Muungano wa Tanzania), est civitas sui iuris media Africa Orientali intra regionem Magnorum Lacuum Africanorum sita, Uganda ad septentrionales, Kenia ad septentrionales occidentalemque, Insulis Comoroensibus Oceanoque Indico ad orientem, Mozambico Malavioque ad australem, Zambia ad australem occidentemque, ac Ruanda, Burundia, Republicaque Democratica Congolensi ad occidentem versus iacentibus. Kilimandiarus, altissimus Africae mons, in septentrionalibus orientalibusque civitatis terris stat. Caput, olim Dar es Salaam, ex anno 1973 Dodoma est. Multa homindarum fossilia magni momenti in terris Tanzaniensibus inventa sunt, inter quae fossilia hominidarum ex Pliocaeno abhinc annorum sex milliones. Genus Australopithecus Africam peragrabat abhinc annorum quattuor ad duo milliones, et veterrima generis Hominis reliquia prope Lacum Olduvaiensem inveniuntur. Post Hominem erectum ortum, abhinc annorum 1.8 milliones, homines totum Mundum Veterem incolere incipiebant, etiam deinde species Homo sapiens in Mundo Novo et Australia, quae species omnem Africam demerserunt prioresque humanitatis species absorbuerunt. Deinde inter gentes quae in Tanzaniam temporibus praehistoricis aetatibus Lapidea et Aenea immigraverunt locutores erant linguarum Cusiticarum Australium, qui ad australem ex Aethiopia hodierna excesserunt, homines Cusitici Orientales, qui in Tanzaniam ex terris ad septentrionales Lacus Turkanae versus abhinc annorun 2000 et 4000 fere immigraverunt, ac Nilotes Australes (inter quos Datoog?), qui ex regione Sudaniae Australis et Aethiopiae abhinc annorum ab 2900 ad 2400 exorti sunt.